Reitz, Free State

Moruo le Temo 
Toropo e na ke enngwe ya ditoropo tse kgolohadi tsa poone karolong e ka borwa ya botjhabela ,Foreistata mme ke sebaka se seholo moo borapolasi ba lemang poone. http://www.wheretoholiday.co.za/town/reitz/

E thehilwe ka 1889, http://www.wheretoholiday.co.za/town/reitz/ toropo eo pele e ne e tsejwa e le Singer's Post, lebitso la yona la fetotswe ho Amsterdam, mme hape ho lebitso la yona la ha jwale e leng  Reitz ka morao ho mopresidente wa Orange Free State, Francis William Reitz .

 Kgwebo le Temo 
Reitz hape ke lehae la ntlo-kgolo ya sehlopha sa co-op, VKB.https://top500.co.za/top500-companies/vkb/ Sehlopha sa VKB ke kgwebo ya temo e ileng ya thehoa ka 1919 ke maburu a ikopantseng, mme yona e fana ka ditshebeletso le dihlahisoa mmarakeng wa temo.https://www.foodformzansi.co.za/vkb-group-gwk-merger-shows-progress-reports-r608m-profit/https://www.foodformzansi.co.za/vkb-trade-remains-the-producers-one-stop-shop/ Khamphani e nngwe e hirang basebetsi ba bangata ba lehae ke Grain Field Chickens. Katlase ha VKB Agriculture, Grain Field ke mahlabelo a tswetseng pele ka thekenoloji, mme ho hlajwa dikgoho tse pakeng tsa 800 000 le 850 000 ka beke.https://www.foodformzansi.co.za/column-employment-and-empowerment-is-real-in-the-chicken-industry/

 Leifo Iziko 
Ka selemo sa 2024 sekolo se phahameng sa Leifo-Iziko se ile sa hapa tlhodisano sa papadi ya netball ho Motsepe League moo ba ileng ba kgethwa teng le sekolo sa Paarl ho ya emela naha ya Aforika Borwa ditlhodisanong tsa dikolo tsa lefatshe naheng ya Singapore.https://www.sowetanlive.co.za/sport/2024-08-19-paarl-gymnasium-leifo-crowned-champs-and-will-represent-sa-in-singapore/ https://centralnews.co.za/fs-leifo-iziko-school-secure-win-at-kay-motsepe-netball-championship-earn-singapore-trip/Sekolo sa Leifo se ile sa kgutla se hapile metale wa bronze ka ho tswa borarong ha Paarl e ile ya iphumanela Kgauta ka ho tswa maemong a pele.https://groundup.org.za/article/two-sa-schools-clinch-top-spots-at-international-netball-tournament/https://www.motsepefoundation.org/2024/12/18/south-african-schools-shine-bright-at-international-netball-tournament-in-singapore/https://ground.news/article/south-africa-sa-schools-clinch-top-spots-at-international-netball-tournament

 Tjheseho Community Skills Development Centre 
Ka la 30 Mmesa 2024 Letona la Thuto e Phahameng, Saense le Boitlhabollo, Moprofesa Blade Nzimande le MEC ya Foreisetata Monghadi Makalo Mohale ba ile ba thakgola Lenaneo la Dikaho tsa Motheo tsa Thuto ya Setjhaba Setsing sa Ntshetsopele ya Bokgoni sa Tjheseho Reitz. Community College e ne e lokela ho bula mamati a yona ka Pherekhong 2025 le ho amohela baithuti ba 5000 jwalo ka ha Blade Nzimande ane a  buile, sena ha se so etsahale.

Setsi sa Ntlafatso sa Tsebo saTjheseho se tla sebetsa e le setsi s nang le dikarolo tse ngata bakeng sa ntlafatso ya ditsebo, ho tsepamisitswe maikutlo haholo papisong ya temo. Kwetliso e tla boela e fanwe makaleng a kang a temo, kgwebo, dipalangwang, kgwebo, tlhahiso le ditshebeletso tsa setjhaba. Ka Pherekhong 2024 mokonteraka e mong o ile a tshosa ka hore o tla emisa mosebetsi ho fihlela a fumana seo a neng a se kolotwang ka lebaka la diqoso tsa bobodu.https://fs.cetc.edu.za/tjheseho.html

 Mehlodi 

Category:Toropo